**ZAPISNIK**

**4. SEJE STRATEŠKEGA SVETA ZA MAKROEKONOMSKA VPRAŠANJA**

sreda, 7. 6. 2023

Prisotni člani: mag. Marijana Bednaš, mag. Velimir Bole, dr. Mitja Čok, dr. Mejra Festić, mag. Mitja Gaspari, Bojan Ivanc, dr. Matej Lahovnik, dr. Igor Masten, dr. Mojmir Mrak (preko aplikacije Zoom), dr. Dušan Mramor, dr. Janez Prašnikar, dr. Vasja Rant, dr. Žiga Žarnić (preko aplikacije Zoom).

Odsotni: /

Ostali prisotni: dr. Robert Golob, mag. Saša Jazbec, Petra Bezjak Cirman, mag. Kristina Bizjak, Lejla Fajić, mag. Katja Novak, Erik Scheriani.

**Dnevni red:**

1. Potrditev zapisnika 3. seje SSM;

2. Zakonodajni predlogi za reformo fiskalnega okvira EU;

3. Podrobnejši pregled izdatkov in virov financiranja Republike Slovenije, s poudarkom na prikazu zakonskih obveznosti in oceni razpoložljivega prostora za reforme v danih okvirjih;

4. Dodatne analitične podlage, predvsem v povezavi s projekcijami izdatkov, povezanimi s staranjem prebivalstva;

5. Razno.

**AD/1**

Zapisnik je bil potrjen soglasno.

**AD/2**

Člani so potrdili umestitev dodatne točke dnevnega reda z naslovom "Zakonodajni predlogi za reformo fiskalnega okvira EU".

Prisotni so se tudi soglasno strinjali, da bo zaradi tesnega roka ta točka dnevnega reda obravnava prioritetno.

Člani so poglobljeno razpravljali o predmetni tematiki. Izpostavili so pomen reforme fiskalnega okvira Evropske Unije za Republiko Slovenijo ter argumentirali svoja stališča s primeri iz literature ter tudi s primeri iz prejšnjih izkušnjah na tovrstnih pogajanjih. V razpravi je bilo poudarjeno, da mora biti DSA metodologija, na kateri temelji koncept predloga novega fiskalnega okvira, transparentna, jasna, preverljiva in ponovljiva. Prav tako so nekateri člani poudarili, da je bila po sedaj veljavnih pravilih, ki se osredotočajo na strukturni primanjkljaj, Slovenija v preteklosti pogosto med najbolj prizadetimi državami. Pomemben element ocene fiskalnega položaja v prihodnjih letih bodo tudi ukrepi, ki spodbujajo gospodarsko rast, in reforme, kjer je potrebna jasna prioritizacija na ravni vlade ter v tem kontekstu jasen signal resorjem, da so javnofinančna sredstva omejena.

**AD/3**

Državna sekretarka mag. Saša Jazbec iz Ministrstva za finance je predstavila dokument "Velika fiskalna slika 2024 – 2026".

in

**AD/4**

Lejla Fajić iz Urada Republike Slovenije za makroekonomske analize in razvoj je predstavila dokument "Dolgoročna vzdržnost javnih financ".

Obema točkama je sledila je razprava, kjer je bilo ponovno izražena skrb za javnofinančno vzdržnost v prihodnjih letih in poudarjeno, da morajo biti pri javnofinančnem načrtovanju postavljene jasne prioritete, izračuni in signali resorjem glede omejitev.

**AD/5**

Prisotni so na pobudo Ministrstva za finance dodatno razpravljali še o (splošni) indeksaciji prejemkov ter plač v javnem sektorju. Člani sveta so odločno odsvetovali avtomatizem pri indeksaciji plač in transferjev in opozorili, da je tudi zaradi različnih indeksacij prihajalo do porušenih razmerij med rastjo plač in transferjev, kar lahko vodi v past neaktivnosti.

Člani so se dogovorili, da bo naslednja seja Strateškega sveta v juliju.

Seja se je zaključila ob 19.00 uri.

Zapisal: Erik Scheriani

mag. Marijana Bednaš

PREDSEDNICA STRATEŠKEGA SVETA

Priloga:

* lista prisotnosti